*Lēmuma projekts*

**Par līdzekļu izdalīšanu no budžeta līdzekļiem neparedzētiem gadījumiem**

**Alūksnes novada pašvaldības nekustamo īpašumu ierakstīšanai Zemesgrāmatā**

Izskatot Alūksnes novada pašvaldības Centrālās administrācijas Īpašumu nodaļas 10.10.2023. iesniegumu “Par papildus finansējuma piešķiršanu”, kas reģistrēts Alūksnes novada pašvaldībā 10.10.2023. ar Nr. ANP/1-47/23/3550,

pamatojoties uz Zemesgrāmatu likuma 1. pantu, Pašvaldību likuma 10. panta pirmās daļas ievaddaļu, likuma “Par pašvaldību budžetiem” 16. panta otro daļu un 30. pantu,

1. Izdalīt no Alūksnes novada pašvaldības pamatbudžeta līdzekļiem neparedzētiem gadījumiem finansējumu 12 000 EUR (divpadsmit tūkstoši *euro*) apmērā Alūksnes novada pašvaldības nekustamo īpašumu uzmērīšanai un ierakstīšanai Zemesgrāmatā, finansējumu attiecinot uz 066018 uzskaites dimensijas kodu “Alūksnes novada pašvaldības nekustamā īpašuma uzmērīšana, ierakstīšana Zemesgrāmatā”.
2. Alūksnes novada pašvaldības Centrālās administrācijas Finanšu nodaļai nodrošināt iepriekšminēto līdzekļu pārkārtošanu Alūksnes novada pašvaldības budžetā 2023.gadam.
3. Lēmums stājas spēkā ar tā pieņemšanu.